

**Hrvatski jezik - Nastava na daljinu**

Broj sati nastave: 2 - 3 (ili prema potrebama izvedbenoga plana učiteljice/učitelja)

Predložena nastavna jedinica za 5. razred

Nastavne jedinice: integracija dvaju predmetnih područja: kulture i mediji (Misli zeleno – neknjiževni tekst), književnosti i stvaralaštva (Dubravko Horkić, *Zeleni dar budućnosti*) i međupredmetne teme Održivi razvoj (uz 50. Dan planeta Zemlje).

*Dragi učeniče, draga učenice,*

*pažljivo čitaj upute. Nastavni sati organizirani su kao aktivnosti. Pokušaj organizirati svoje vrijeme tako da obavljaš dio po dio aktivnosti, kako je i predviđeno u planiranim aktivnostima. Obavljene zadatke pošalji na dogovoreno mjesto u zadanome vremenu i obliku, u dogovoru s učiteljicom.*

U ovoj ćeš integraciji:

* promišljati o pročitanome i/ili o slušanome tekstu
* ponoviti obilježja neknjiževnoga teksta
* tumačiti manje poznate riječi i rabiti ih u kontekstu
* oblikovati bilješke na temelju prikupljenih podataka
* zaključiti o osobnoj i društvenoj odgovornosti na temu održivoga razvoja
* uočava da u prirodi postoji međudjelovanje i međuovisnost

**1. aktivnost – čitanje i razumijevanje neknjiževnoga teksta (1. sat)**

Prije čitanja/slušanja:

* Nemoj ništa bilježiti. Pogledaj kratak videouradak na poveznici <https://www.youtube.com/watch?v=cKaEIpOD_8w&feature=emb_title>

Što te se u kratkome videouratku najviše dojmilo? Izdvoji motive, fotografije ili dijelove svijeta koje bi želio/željela vidjeti uživo. Poveži svoja zapažanja s izrekom koja slijedi. Slažeš li se s njom? Zašto?

„Zelena boja osnovna je boja svijeta i iz nje se rađa njegova ljepota.“

(Pedro Calderon de la Barca)

* Poslušaj tekst na poveznici: <https://www.e-sfera.hr/dodatni-digitalni-sadrzaji/d570b787-0de4-4f3c-a40e-59ae73f5c3cb/assets/audio/margareta_cvitanovic__misli_zeleno.mp3>

Ili ga pročitaj u udžbeniku *Hrvatski bez granica* str. 102.

Nakon što ste pročitali/odslušali tekst na sljedećoj poveznici zaigraj i riješi kviz (razumijevanje neknjiževnog teksta):

<https://www.e-sfera.hr/dodatni-digitalni-sadrzaji/d570b787-0de4-4f3c-a40e-59ae73f5c3cb/assets/interactivity/kviz_4/index.html>

* Razmišljaj o pročitanome/poslušanome: Slažeš li se s tvrdnjom iz teksta da je Zemlja dana *tužna i bolesna*? Navedi nekoliko primjera iz svoje okoline koji ukazuju na neprihvatljivo ponašanje čovjeka prema našem planetu, ali i Zemlje prema čovjeku.

Što znači biti Zemljin *zaštitnik i čuvar*? Od koga Zemlju treba štititi i čuvati? Odgovore i zapažanja zabilježi u bilježnicu pod naslovom: Misli zeleno – neknjiževni tekst (prema tekstu Margarete Cvitanović iz časopisa *Moj planet*, travanj 2014.)

* Na koji način svojim primjerom možeš potaknuti druge da se brinu o okolišu? Zašto je važno svoje znanje o zaštiti okoliša prenositi drugima? Objasni.
* Poveži neknjiževni tekst sa situacijom u kojoj se trenutno nalaziš pa usporedi ima li čovjekova izolacija više pozitivnih ili negativnih učinaka na okoliš.

|  |  |
| --- | --- |
| dobrobiti virusa *covid 19*  *za okoliš* | posljedice u okolišu izazvane virusom *covid 19* |
|  |  |

**2. aktivnost – izrada plakata**

Izradi plakat u alatu Canva ili u nekom drugom alatu kojim se služiš na kojem ćeš:

- istaknuti naslov/temu plakata (Dan planeta Zemlje)

- fotografije i boje u skladu s temom plakata

- tekst napisan u skladu s pravopisom

- na plakatu, koristeći se ili tekstom ili fotografijom/slikom, istakni poruku važnu za Dan planeta Zemlje.

Pogledaj prezentaciju na poveznici za poticaj i izradu plakata ili zelene poruke.

<https://www.e-sfera.hr/dodatni-digitalni-sadrzaji/d570b787-0de4-4f3c-a40e-59ae73f5c3cb/assets/download/misli_zeleno__koliko_je_potrebno_da_se_razgradi_1.ppsx>

Tablica s elementima vrednovanja nacrta plakata

|  |  |
| --- | --- |
| Elementi za vrednovanje plakata |  |
| 1. Jasno je istaknuta tema plakata (naslov) |  |
| 2. Naslov plakata istaknut je većim slovima. |  |
| 3. Veći dio sadržaja prikazan je fotografijama, a manji tekstom. |  |
| 4. Sadržaji su točni. |  |
| 5. Fotografije su sadržajno povezane s tekstom. |  |
| 6. Tekst je napisan u skladu s pravopisom. | Dan planeta zemlje3 |

Plakat predaješ učiteljici prema dogovoru.

**3. aktivnost – književni ulomak Dragutin Horkić, *Zeleni dar budućnosti* (2. sat)**

* Poslušaj tekst na poveznici:

<https://www.e-sfera.hr/dodatni-digitalni-sadrzaji/56fc1e2b-0e6d-4d33-a0fa-29438db6068e/>

u rubrici *Zvučni zapis*.

Na koji su način učenici profesora Kolombatovića pomogli prirodi da se zazeleni? Što ti se u njihovu postupku najviše svidjelo?

* Na istoj poveznici provjeri razumijevanje pročitanoga u rubrici Umjetnost riječi (Razumijevanje pročitanog – kviz)
* Komu su djeca na početku teksta ostavila poruku u boci? Kako bi glasila tvoja *zelena* poruka budućim generacijama?

PLAN PLOČE

**Dragutin Horkić, Zeleni dar budućnosti**

– prozni tekst

– prozna obilježja: lik, pripovijedanje, tijek događaja

Glavni lik: profesor Kolombatović – **karakterizacija lika postupkom**

Osnovna misao: Svatko je od nas zeleni dar budućnosti za Zemlju ako se

brine za nju.

– preneseno značenje izraza *zeleni dar budućnosti*

Dan planeta Zemlje – 22. travnja